CELEX: C2006/086/28
Language: lt
Date: 2006-04-08 00:00:00
Title: Byla C-70/06  2006 m. vasario 7 d.  Europos Bendrijų Komisijos pareikštas ieškinys Portugalijos Respublikai

8.4.2006   
            
            
               LT
            
            
               Europos Sąjungos oficialusis leidinys
            
            
               C 86/15
            
         2006 m. vasario 7 d. Europos Bendrijų Komisijos pareikštas ieškinys Portugalijos Respublikai
   (Byla C-70/06)
   (2006/C 86/28)
   Proceso kalba: portugalų
   2006 m. vasario 7 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Xavier Lewis ir António Caeiros, nurodžiusių adresą dokumentams įteikti Liuksemburge, ieškinys Portugalijos Respublikai.
   Ieškovė Teisingumo Teismo prašo:
   
               1)
            
            
               Pripažinti, kad nesiėmusi priemonių, būtinų įvykdyti 2004 m. spalio 14 d. Europos Bendrijų Teisingumo Teismo sprendimą, priimtą byloje C-275/03 Komisija prieš Portugalijos Respubliką, kurioje buvo nagrinėjamas 1989 m. gruodžio 21 d. Tarybos direktyvos 89/665/EEB (1) dėl įstatymų ir kitų teisės aktų, susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis, derinimo perkėlimas į vidaus teisę, Portugalijos Respublika neįvykdė įsipareigojimų pagal EB 228 straipsnio 1 dalį.
            
         
               2)
            
            
               Nurodyti Portugalijos Respublikai sumokėti Komisijai įnešant į Tarybos Reglamento (CE, Euratomas) Nr. 1150/2000 (2) 9 straipsnyje nurodytą Europos Bendrijų „nuosavų išteklių“ sąskaitą 21 450 eurų dydžio delspinigius už kiekvieną pavėluotą įvykdyti priimtą sprendimą minėtoje byloje C-275/03 dieną, skaičiuojant nuo dienos, kai Teisingumo Teismas priėmė sprendimą šioje byloje iki kol bus įvykdytas šis sprendimas.
            
         
               3)
            
            
               priteisti iš Portugalijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Komisijos nuomone, Portugalijos vyriausybės Respublikos Asamblėjai pateiktas Įstatymo dėl valstybės ir valstybės įstaigų deliktinės atsakomybės projektas nenumatė priemonių, būtinų įvykdyti 2004 m. spalio 14 d. Teisingumo Teismo priimtą sprendimą byloje C-275/03. Kadangi iki šiol jai nebuvo pranešta apie jokią kitą priemonę, skirtą įvykdyti minėtą sprendimą, Komisija mano, kad Portugalijos Respublika neįvykdė įsipareigojimų pagal EB 228 straipsnio 1 dalį.
   
      (1)  OL L 395, p. 33.
   
      (2)  2000 m. gegužės 22 d. Tarybos reglamentas (EB, Euratomas) Nr. 1150/2000, įgyvendinantis Sprendimą 94/728/EB, Euratomas dėl Bendrijų nuosavų išteklių sistemos (OL L 130).